యుఫోర్బియేసి

యుఫోర్బియేసి పుష్పించే మొక్కలలో ఒక కుటుంబము.

 కుటుంబ లక్షణాలు 
 ఎక్కువగా గుల్మాలు లేదా పొదలు.
 శాఖీయ భాగాలలో లేటెక్స్ ఉంటుంది.
 పత్రాలు లఘు పత్రాలు లేదా హస్తాకార సంయుక్త పత్రాలు, ఏకాంతరము, పుచ్ఛయుతము.
 సయాథియం పుష్పవిన్యాసం.
 ఏకలింగ పుష్పము, అండకోశాధస్థితము.
 పరిపత్ర భాగాలు ఒకే వలయంలో అమరి ఉంటాయి.
 కేసరాలు ఒకటి నుండి అనేకము.
 త్రిఫలదళ, సంయుక్త ఊర్థ్వ అండాశయము.
 స్తంభ అండన్యాసము.
 రెగ్మా ఫలము.
 విత్తనములు అంకురచ్ఛద యుతము. విత్తనముల బీజ రంధ్రాల వద్ద 'కారంకుల్' ఉంటుంది.
thumb|300px|left|యుఫోర్బియా సయాథియం.

 ఆర్ధిక ప్రాముఖ్యత 
 ఆముదము గింజల నుండి నూనె లభిస్తుంది.
 హీవియా, మానిహాట్ ల లేటెక్స్ నుండి రబ్బరు లభిస్తుంది.
 కర్ర పెండలము వేరు దుంపలను ఆహారముగా వాడతారు.
 అకాలిఫ, పాయిన్, కోడియం మొదలగు మొక్కలను తోటలలో అందానికి పెంచుతారు.

 ముఖ్యమైన మొక్కలు 
 యుఫోర్బియా (Euphorbia) : సన్న జెముడు
 రిసినస్ (Ricinus) : రిసినస్ కమ్యూనిస్ - ఆముదము
 అకాలిఫా (Acalypha) : అకాలిఫా ఇండికా - మురిపిండి
 హీవియా : హీవియా బ్రెసిలియెన్సిస్ - రబ్బరు చెట్టు
 జట్రోఫా (Jatropha) : అడవి ఆముదము, నేపాళము
 ట్రాజియా (Tragia) : దురదగుంట తీగ

 మూలాలు 

 Charles C. Davis, Maribeth Latvis, Daniel L. Nickrent, Kenneth J. Wurdack, David A. Baum. 2007. Floral gigantism in Rafflesiaceae. Science Express, published online January 11, 2007 (online abstract here).
 International Euphorbia Society
 Data from GRIN Taxonomy
 Euphorbiaceae  in L. Watson and M.J. Dallwitz (1992 onwards). The families of flowering plants: descriptions, illustrations, identification, information retrieval.  http://delta-intkey.com 

వర్గం:యుఫోర్బియేసి
వర్గం:ద్విదళబీజాలు